[{"text_idx": "#000000", "text": "EURO 2020: Cymru\u2019n curo Twrci 0-2"}, {"text_idx": "#000002", "text": "Fe all y fuddugoliaeth nos Fercher rhoi\u2019r cyfle iddynt ennill lle yn rownd yr 16 olaf."}, {"text_idx": "#000003", "text": "Aaron Ramsey aeth a go\u0302l gyntaf y ge\u0302m, gyda Connor Roberts yn sicrhau mantais gadarn gyda ail go\u0302l y noson yn ystod y munudau olaf."}, {"text_idx": "#000004", "text": "Yn siarad wedi\u2019r ge\u0302m, dywedodd Ben Davies fod y garfan yn \u201chaeddu\u2019r\u201d fuddugoliaeth, gan ychwanegu fod gan Gymru \u201cllawer mwy\u201d i\u2019w gynnig."}, {"text_idx": "#000005", "text": "Roedd hi\u2019n ddechrau da i Gymru a Thwrci, gyda\u2019r ddau di\u0302m yn methu cyfle yn y munudau cyntaf."}, {"text_idx": "#000006", "text": "Yn yr hanner awr gyntaf o chwarae daeth nifer o gynigion gwag i\u2019r ddau di\u0302m, gyda pheniad gan Kieffer Moore yn methu\u2019r rhwyd, ac yna arbediad sydyn gan Ward funudau yn ddiweddarach."}, {"text_idx": "#000007", "text": "Methodd Ramsay gynnig arall am go\u0302l gyda\u2019r cloc ar 25 o funudau."}, {"text_idx": "#000008", "text": "Twrci fu\u2019n rheoli\u2019r rhan fwyaf o\u2019r hanner, tan i Aaron Ramsey gael ei haeddiant gyda go\u0302l, wedi cic trwodd gan Bale."}, {"text_idx": "#000010", "text": "Cymru ar y blaen ar ddiwedd yr hanner cyntaf, Twrci 0 \u2013 1 Cymru."}, {"text_idx": "#000011", "text": "Mewn ail hanner a ddechreuodd yn gadarn, doedd Twrci ddim yn mynd i wneud pethau\u2019n hawdd i ochr Rob Page."}, {"text_idx": "#000012", "text": "Ddeng munud i mewn ac fe geisiodd Aaron Ramsay am ei ail go\u0302l \u2013 ond cafodd ei threchu gan arbediad gan Ugurcan Cakir."}, {"text_idx": "#000013", "text": "Mewn cyfle a allai fod yn euraidd i Gymru, mi fethodd Bale gic gosb, gyda\u2019r be\u0302l yn bell uwchben y rhwyd."}, {"text_idx": "#000014", "text": "Methu peniad arall wnaeth Bale, gyda Ramsay yn arbed cynnig gan Twrci funudau yn ddiweddarach."}]